《次韵史芝崖》
宋代·陈著

浮生真梦幻，看破已频频。
花柳春心古，乾坤世事新。
争芳多暖处，感旧独幽人。
宝重复珍重，清风明月身。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。